Kristin M. Haugevik

Kristin Haugevik (født 1980) er en norsk statsviter og Forsker 1 ved Norsk utenrikspolitisk institutt. Fra 2024 er hun instituttets forskningssjef, sammen med Halvard Leira.

Haugevik har en doktorgrad i statsvitenskap fra Universitetet i Oslo i 2014 og har vært tilknyttet NUPI som forsker siden 2006. Haugeviks forskning ved NUPI omfatter spørsmål knyttet til diplomati og mellomstatlig samarbeid, med geografisk fokus på europeiske og transatlantiske relasjoner, NATO, EU samt britisk, nordisk og norsk utenriks- og sikkerhetspolitikk. 

Hun er forfatter av boken Special Relationships in World Politics: Inter-state Friendships and Diplomacy After the Second World War (Routledge, 2018).

Haugevik er redaktør for tidsskriftet Cooperation and Conflict. Hun har tidligere vært redaktør for tidsskriftet Internasjonal Politikk og leder av foreningen British Politics Society Norway.

I 2019 ledet Haugevik, sammen med Ulf Sverdrup, arbeidet med å evaluere effektene av Stoltenberg-rapporten om nordisk utenriks- og sikkerhetspolitisk samarbeid. 

 Referanser 

 Eksterne lenker 

Kristin M. Haugevik på NUPIs hjemmesider.
 Disputas: Kristin M. Haugevik på UiOs hjemmesider.
Boken Special Relationships in World Politics (Routledge).
Antologien Kinship in International Relations på Routledges hjemmeside.
Antologien Det glemte partnerskapet: Norge og Storbritannia i et nytt århundre  på Fagbokforlagets hjemmeside.

Kategori:Norske statsvitere
Kategori:Personer tilknyttet Norsk utenrikspolitisk institutt